প্রতিবেদক : বর্ণাঢ্য আয়োজনের মধ্যে দিয়ে নোয়াখালীতে চট্রগ্রাম বিভাগীর কমিশনার গোল্ডকাপ ফুটবল প্রতিযোগিতা ২০১৪ শনিবার বিকাল সাড়ে ৩টায় শুভ উদ্বোধনের মধ্যে দিয়ে শুরু হয়েছে। চট্রগ্রাম বিভাগীয় ক্রীড়া সংস্থার ব্যবস্থাপনায়, নোয়াখালী জেলা ক্রীড়া সংস্থার সহযোগিতায় ও নোয়াখালী ৪ আসনের সংসদ সদস্য আলহাজ্ব একরামুল করিম চৌধুরি এমপির পৃষ্ঠপোষকতায় নোয়াখালী জেলার শহীদ ভুলু স্টেডিয়ামে প্রধান অতিথি হিসাবে প্রতিযোগিতার শুভ উদ্বোধন করেন, চট্টগ্রাম বিভাগীয় ক্রীড়া সংস্থার সভাপতি ও চট্রগ্রাম বিভাগীয় কমিশনার মোহাম্মদ আব্দুল্লাহ। নোয়াখালী জেলা প্রশাসক ও জেলা ক্রীড়া সংস্থার সভাপতি বদরে মুনির ফেরদৌসের সভাপতিত্বে উদ্বোধনী অনুষ্ঠানে আরো ছিলেন, চট্রগ্রাম বিভাগীয় ক্রীড়া সংস্থার সাধারণ সম্পাদক সিরাজ উদ্দিন মু.আলমগীর, নোয়াখালী জেলা পুলিশ সুপার ইলিয়াস শরীফ, সাধারণ সম্পাদক আবদুল ওয়াদুদ পিন্টু, টুর্নামেন্ট কমিটির সদস্যসচিব নজরুল ইসলাম লেদু, অতিরিক্ত জেলা প্রশাসক (সার্বিক) অনুপম বড়–য়া, (রাজস্ব) আবদুল কাদের, আহমদ কবির, সদর উপজেলা চেয়ারম্যান এডভোকেট শিহাব উদ্দিন শাহীন, মিডিয়া কমিটির আহবাহয়ক নজরুল ইসলাম,সদস্য সচিব নিজাম উদ্দিন পিন্টু, নোয়াখালী প্রেস ক্লাব সভাপতি আলমগীর ইউসুফ প্রমুখ। অনুষ্ঠান সঞ্চালনা করেন নোয়াখালী আবৃত্তি একাডেমীর পরিচালক এডভোকেট এমদাদ হোসেন কৈশর। আগত অতিথিদেরকে আয়োজক কমিটির পক্ষ থেকে লাল গালিচা সংবর্ধনার মধ্য দিয়ে অনুষ্ঠান শুরু হয়। উদ্বোধনী অনুষ্ঠানে নোয়াখালীর ঐতিয্যবাহী লাঠি খেলা প্রদর্শন করেন সূবর্ণচর উপজেলার লাঠি খেলোয়াড় বৃন্দ। বাংলাদেশের বান্দরবান জেলার ক্ষুদ্র নৃ-গোষ্ঠী মারমাদের ছাতা নৃত্য, বম নৃগোষ্ঠীদের বাঁশ নৃত্য আগত দর্শকদের নজর কাড়ে। এছাড়াও নোয়াখালীর বিভিন্ন শিক্ষা প্রতিষ্ঠানের শিক্ষার্থীরা বানি সাহা ও স্বজল মজুমদারের নেতৃত্বে নৃত্য ও গান পরিবেশন করেন। টুনামেন্ট থিম সং গোল গোল পরিবেশন করেন নোয়াখালীর উদীয়মান শিল্পী ফাতেমাতুজ জোহরা ঐশী ।